Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: szóló 1994. évi LIII. törvény szabályainak alkalmazásával
Paragraph Index: 2279

(2) Ha a közösségi mintaoltalmi bejelentés továbbításának díját nem fizették meg, a Magyar Szabadalmi Hivatal figyelmezteti a bejelentõt a hiánypótlásra. A Magyar Szabadalmi Hivatal a közösségi mintaoltalmi bejelentést a díj megfizetését követõen továbbítja. A közösségi minta mint kizáró ok 60/C. § A 9. § (2) bekezdésében foglalt rendelkezést a lajstromozás alapján oltalomban részesülõ közösségi mintára kell alkalmazni. A közösségi minta bitorlásának jogkövetkezményei 60/D. § A közösségi minta bitorlására — a közösségi mintaoltalmi rendelet 88—90. cikkeiben foglaltakkal összhangban, az ott meghatározott esetekben — ugyanazokat a jogkövetkezményeket kell alkalmazni, mint a Magyar Szabadalmi Hivatal által e törvény alapján megadott mintaoltalom bitorlására. Közösségi mintaoltalmi bíróság 60/E. § (1) A Magyar Köztársaságban a Fõvárosi Bíróság jár el elsõ fokon — a 63. § (2) bekezdése alapján meghatározott összetételben — a közösségi mintaoltalmi rendelet 80. cikkének (1) bekezdésében meghatározott közösségi mintaoltalmi bíróságként.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes